Кху беттан 7-чу дийнахь химин тIелатар дина бохучу Шеман Дума гIала шолгIа кхача аьтто хилла химин герз доьхкучу Организацин (ОЗХО) экспертийн. Асад Башаран эскарша дIаьвше герз диттина бохуш, Шемарчу гIаттамхоша чIагIдечу цхьана меттехь хилла эксперташ. Цигахь хьажа оьшу гIирсаш эцна цара ОЗХО-н сертификаци йолчу масех лабараторешка анализ яйта дIакхачо. Дуьххьара Думе кхечира эксперташ дахначу шоьтадийнахь. ХIетахь а ийцира цара анализаш яйта гIирс, хеттарш дира тешашка.